ดอน ยัน ข้อมูลคลาดเคลื่อน ไม่มีใครทราบข้อมูลปฏิบัติการในอิรัก 
นายดอน ปรมัตถ์วินัย รมว.ต่างประเทศ บอก ข้อมูลคลาดเคลื่อน ยัน ไม่มีใครส่งซิก แจ้งปฏิบัติการสหรัฐฯในอิรักให้ทราบก่อนแต่อย่างใดวันที่ 8 ม.ค. นายดอน ปรมัตถ์วินัย รมว.ต่างประเทศ กล่าวถึงการให้สัมภาษณ์กรณีปฏิบัติการของสหรัฐในอิรัก เมื่อวันที่ 7 ม.ค.ที่ผ่านมาว่า สิ่งที่ปรากฏเป็นข่าวเมื่อวาน และวันนี้มาจากข้อมูลที่คลาดเคลื่อน ไม่มีใครแจ้งการปฏิบัติการให้ไทยทราบก่อนแต่อย่างใดทั้งนี้ ประเด็นร้อนดังกล่าวเกิดขึ้น เมื่อวานที่ผ่านมา (7ม.ค.) เมื่อนายดอน ปรมัตถ์วินัย รมว.ต่างประเทศ เจ้ากระทรวงบัวแก้ว ให้สัมภาษณ์สื่อ โดยระบุว่า อันที่จริงก่อนเหตุการณ์จะเกิดขึ้นในวันที่ 3 ม.ค. ทางสหรัฐฯได้ประสานมายังไทยเมื่อวันที่ 2 ม.ค. ว่าเขามีเหตุว่าจะต้องทำอย่างนั้นอย่างนี้ และก็มีการติดต่อกับอาเซียนอยู่แล้วโดยแจ้งก่อนล่วงหน้า 1 วันเพื่อให้เกิดความเข้าใจว่าจะมีอะไรเกิดขึ้น แต่แน่นอนว่าไม่ใช่ช่องว่างที่จะไปยับยั้งอะไรกันในวันนั้นๆ เราเชื่อว่าสิ่งที่เกิดขึ้นแล้วจะไม่เกิดซ้ำ หรือว่าไม่บานปลายไป
นายดอน ปรมัตถ์วินัย รมว.ต่างประเทศ บอก ข้อมูลคลาดเคลื่อน ยัน ไม่มีใครส่งซิก แจ้งปฏิบัติการสหรัฐฯในอิรักให้ทราบก่อนแต่อย่างใด 
ดอน ปรมัตถ์วินัย,รมว.ต่างประเทศ,อิหร่าน,ข้อมูลคลาดเคลื่อน,ปฏิบัติการในอิรัก,ข่าววันนี้,ข่าวทั่วไป